
Ha a kisujjam nyújtom, leszakítod a karom? – Avagy a marihuána legalizálásának hatása a drogtúladagolásban elhunyt személyek számára az Egyesült Államokban

Kutatásunkban az Amerikai Egyesült Államok megbízható adatainak felhasználásával, továbbá a panelökonometria eszközeivel vizsgáltuk, hogy a marihuána két legalitási foka milyen hatást gyakorol a drogtúladagolásban elhunyt személyek számának alakulására, azaz a marihuána legalizálása együtt jár-e a drogfüggésben szenvedők számával, közvetve a túladagolás okozta halálukkal. Ezzel szándékunk szerint egy erős érvet biztosíthatunk a legalitást fontolgató országok vagy államok döntéshozóinak részére. Az elemzésbe több makroszinten értelmezhető kontrollváltozót is bevontunk, eredményeink pedig azt támasztják alá, hogy a marihuána legalizációjának bármely foka magasabb drogtúladagolásos haláleset számot eredményez, a teljes tilalomhoz képest.



